దిలీప్ మహలనాబిస్

దిలీప్ మహలనాబిస్/మహలనావిస్ (12 నవంబర్ 1934 - 16 అక్టోబరు 2022)  ఒక భారతీయ శిశువైద్య నిపుణుడు. అతిసార వ్యాధుల చికిత్సకు ఓరల్ రీహైడ్రెయ్షన్ థెరపీని () ప్రవేశపెట్టిన వారిలో ఈయన ఒకరు. ఈయన 1960లలో కలకత్తాలోని జాన్స్ హాప్కిన్స్ ఇంటర్నేషనల్ సెంటర్ ఫర్ మెడికల్ రీసెర్చ్ అండ్ ట్రైనింగ్‌లో () కలరా ఇంకా ఇతర అతిసార వ్యాధులపై పరిశోధన చేసారు. 1971లో బంగ్లాదేశ్ విమోచన యుద్ధం సమయంలో తూర్పు బెంగాల్ (ప్రస్తుతం బంగ్లాదేశ్) నుండి వచ్చి పశ్చిమ బెంగాల్‌లో తలదాచుకున్న శరణార్థులలో కలరా  విజృంభించింది. అప్పుడు ఈయన నేతృత్వంలో జాన్స్ హాప్‌కిన్స్ సెంటర్ పరిశోధకుల బృందం ఓరల్ రీహైడ్రెయ్షన్ థెరపీని వారిపై వాడి, అది ప్రాణాలను ఎలా నిలబెట్టగలదో చూపించింది.

ప్రస్థానం
1980ల ద్వితియార్ధంలో ప్రపంచ ఆరోగ్య సంస్థ యొక్క డైయరియల్ డిసీస్ కన్ట్రోల్ ప్రొగ్రామ్‌కు (అర్థం:అతిసార వ్యాధి అదుపు కార్యక్రమం, ) వైద్యాధికారిగా చేసారు. 1990ల్లో బంగ్లాదేశ్‌లోని ఇన్టర్నేషనల్ సెన్టర్ ఫర్ డైయరియల్ డిసీస్ రిసర్చ్ (, అర్థం: అతిసార వ్యాధుల పరిశోధనకు అంతర్జాతీయ కేంద్రం)లో డైరెక్టర్ ఆఫ్ క్లినికల్ రిసర్చ్ (, అర్థం: చికిత్సా పరిశోధనలకు మార్గదర్శకులు)గా సేవలందించారు.

1994లో రొయల్ స్వీడిష్ అకడమీ ఒఫ్ సైయన్సెస్‌కు () విదేశీ సభ్యునిగా ఎన్నికయ్యారు. 2002లో ఒ.అర్.టి కనుగొనడం, అమలుపరచడంలో వారి పాత్రకు గానూ, డా॥ మహలనాబిస్, డా॥నథెన్యల్ పయర్స్, డా॥ డెయ్విడ్ నలిన్, డా॥ నొర్బర్ట్ హిర్శ్‌హొర్న్ లకు మొదటి పొలిన్ పురస్కారం వచ్చింది. 2006లో‌ ఒ.ఆర్.టి అభివృద్ధికి గానూ డా॥ మహలనాబిస్, డా॥ రిచర్డ్ కెష్(శ్), డా॥ డెయ్విడ్ నలిన్‌లకు ప్రిన్స్ మహిడొల్ పురస్కారం లభించింది. ఒ.అర్.టి () అనేది అతిసార తీవ్రత తక్కువగా ఉన్నప్పుడు కానీ, ఇన్ట్రవీనస్ రీహైడ్రెయ్షన్ థెరపీ (,) ఇవ్వలేని పరిస్థితుల్లో గానీ పనికొచ్చే చికిత్సా పద్ధతి. ఈ పద్ధతి ఇప్పటివరకు 6 కోట్ల ప్రాణాలు కాపాడి ఉంటుందని ప్రపంచ ఆరోగ్య సంస్థ అంచనా.

వ్యక్తిగత జీవితం
ఈయన భార్య పేరు జయంతి మహలనాబిస్. అక్టోబర్ 16, 2022న కోల్‌కతాలోని ఆసుపత్రిలో ఆయన చికిత్స పొందుతూ చనిపోయారు.

పురస్కారాలు
 పొలిన్ పురస్కారం (2002)
  ప్రిన్స్ మహిడొల్ పురస్కారం (2006)
పరిశోధనా పత్రాలు
 Randomized, double-blind, placebo-controlled clinical trial of the efficacy of treatment with zinc or vitamin A in infants and young children with severe acute lower respiratory infection
 Long-Term Oral Supplementation with Iron Is Not Harmful for Young Children in a Poor Community of Bangladesh
 A Randomized, Placebo-Controlled Trial of the Bivalent Killed, Whole-Cell, Oral Cholera Vaccine in Adults and Children in a Cholera Endemic Area in Kolkata, India
ఇవి కూడా చూడండి
 కలరా
 అతిసారం
 ఓరల్ రీహైడ్రేషన్ థెరపీ

గమనికలు

మూలాలు

మరింత సమాచారం
 "A Simple Solution" by Andrea Gerlin, Time magazine article about the ICDDR,B

వర్గం:1934 జననాలు
వర్గం:2022 మరణాలు
వర్గం:బెంగాలీ వైద్యులు
వర్గం:పశ్చిమ బెంగాల్ శాస్త్రవేత్తలు
వర్గం:బెంగాలీ వ్యక్తులు
వర్గం:వైద్య శాస్త్రము